Έκθεση Διοικητικού Συμβουλίου  – 30 Ιουνίου 2024 
 
19 
 
 
ζ. 
τα καθαρά κέρδη του Ομίλου, που αναλογούν στους μετόχους της μητρικής Εταιρείας, ύψους € 563 εκατ. και τον 
δείκτη ΜΕΑ που μειώθηκε στο 3,3% στις 30 Ιουνίου 2024 από 5,5% στις 30 Ιουνίου 2023. Ο δείκτης κάλυψης ΜΕΑ από 
ΑΠΖ αυξήθηκε σε 58,8% στις 30 Ιουνίου 2024, έναντι 57% τον προηγούμενο χρόνο. 
Με βάση την ανάλυση που έγινε, η Διοίκηση κατέληξε στο συμπέρασμα ότι δεν υπάρχουν ουσιώδεις αβεβαιότητες που θα 
δημιουργούσαν σημαντικές αμφιβολίες για την ικανότητα του Ομίλου να συνεχίσει τις δραστηριότητές του για περίοδο 12 μηνών 
από την ημερομηνία έγκρισης των Συνοπτικών Ενδιάμεσων Χρηματοοικονομικών Καταστάσεων. Για το λόγο αυτό, ο Όμιλος και η 
Εταιρεία συνεχίζουν να υιοθετούν τη λογιστική αρχή της συνεχιζόμενης δραστηριότητας για την κατάρτιση των 
χρηματοοικονομικών καταστάσεων. 
Η βάση κατάρτισης παρουσιάζεται στη Σημείωση 2.2 των Συνοπτικών Ενδιάμεσων ΧρηματοοικονομικώνΚαταστάσεων. 
Γνωστοποιήσεις Συνδεδεμένων Μερών  
Όσον αφορά στις συναλλαγές του Ομίλου με συνδεδεμένα μέρη, όπως μέλη του ΔΣ και της διοίκησης του Ομίλου και των 
θυγατρικών του, με τις θυγατρικές, τις συγγενείς εταιρείες και τις κοινοπραξίες του Ομίλου, διεξήχθησαν με τους συνήθεις όρους 
της αγοράς και εντός της συνήθους πορείας των εργασιών και δεν ήταν σημαντικές το πρώτο εξάμηνο του 2024. Αναλυτικές 
πληροφορίες περιλαμβάνονται στις συνοπτικές ενδιάμεσες χρηματοοικονομικές καταστάσεις στη Σημείωση 26, η οποία 
ενσωματώνεται στο παρόν με παραπομπή. 
Διαχείριση Κινδύνων Ομίλου («ΔΚΟ») 
Η Διαχείριση Κινδύνων («ΔΚ») είναι ένας τομέας ιδιαίτερου ενδιαφέροντος και εστίασης του Ομίλου, στοχεύοντας σε μια 
αποτελεσματική και αποδοτική προσέγγιση όσον αφορά στον εντοπισμό, στη διαχείριση, στην παρακολούθηση και αναφορά των 
κινδύνων. 
Μέσω της Στρατηγικής Κινδύνων και Κεφαλαίου [συμπ. Διαδικασία Αναγνώρισης Κινδύνων και Πλαίσιο Διάθεσης Ανάληψης 
Κινδύνων (Risk Appetite Framework, “RAF”)] και των επιμέρους Πολιτικών ΔΚ αλλά και σχετικών μεθοδολογιών και διαδικασιών, 
καθορίζονται οι αρχές ενός ολοκληρωμένου πλαισίου ΔΚ με στόχο την υποστήριξη επίτευξης των στρατηγικών και επιχειρηματικών 
στόχων του Ομίλου, όπως αυτοί καθορίζονται από το ΔΣ. 
Η ΔΚ δεν περιορίζεται στις δραστηριότητες της ΔΚΟ και του Chief Risk Officer («CRO»), αλλά αναφέρεται στις διεργασίες που 
επιτελούνται και από τις 3 γραμμές άμυνας, βάσει των ανατεθεισών αρμοδιοτήτων, στο πλαίσιο ενισχυμένης ΔΚ. Ο Όμιλος έχει 
θεσπίσει πολιτικές, διαδικασίες και επαρκείς μηχανισμούς, σε επίπεδο 3 γραμμών άμυνας, προκειμένου να εντοπίζονται, να 
διαχειρίζονται, να παρακολουθούνται, και να αναφέρονται οι κίνδυνοι. Οι διαδικασίες εν ισχύ προάγουν την ανεξαρτησία των 
δραστηριοτήτων της ανάληψης των κινδύνων, της ΔΚ και των δικλίδων ασφαλείας. 
Το ευρύτερο πλαίσιο ΔΚ σε επίπεδο Ομίλου εξελίσσεται διαρκώς, λαμβάνοντας υπόψη το εκάστοτε ισχύον οικονομικό περιβάλλον, 
τα στρατηγικά και επιχειρηματικά σχέδια, τα ιστορικά δεδομένα της Τράπεζας, τη δυναμική των αγορών, τις εποπτικές και 
κανονιστικές απαιτήσεις, το πλαίσιο Εταιρικής Διακυβέρνησης του Ομίλου, τις διεθνείς βέλτιστες πρακτικές και τα συμφέροντα 
των μετόχων. 
Σε αυτό το πλαίσιο, οι βασικές κατευθυντήριες αρχές της ΔΚΟ για το 2024 περιγράφονται παρακάτω: 
 
Βιώσιμη διαχείριση των κεφαλαίων, 
 
Διαχείριση νέων αναδυόμενων κινδύνων, 
 
Διαρκής ενίσχυση του πλαισίου διακυβέρνησης και ελέγχου κινδύνων, 
 
Εδραίωση και διατήρηση μιας ισχυρής Κουλτούρας Κινδύνων.